Afrikaans huistaal, Willie gaan visvang - 03, By OpenStax | Jobilize LLC
3.7 Willie gaan visvang - 03
3.7 Willie gaan visvang - 03 2
Willie se vangs
Sport as onderwerp word in hierdie module behandel. Willie gaan visvang en daar wag ‘n groot verrassing.
Woorde en letters word tussen lyne geoefen.
Almal het die reg op sportdeelname. Daar moet geriewe vir almal wees.
Daar moet veilige plekke wees waar kinders kan speel.
Die module, “Willie gaan visvang”, behandel verskillende sportsoorte. Laat die kinders gesels oor die sportsoorte waaraan hulle deelneem en sportfoto’s en -berigte klas toe bring.
Probeer om een of meer sportwedstryde op radio of televisie vir die leerders op band te neem. Hulle moet deur te luister (nie kyk nie!), probeer raai watter sportsoort ter sprake is. Indien daar ‘n hele paar voorbeelde is, kan die onderwyser vooraf vir die leerders die verskillende opsies gee. Dit is belangrik dat leerders soms na ‘n stem luister van iemand wat hulle nie kan sien nie. Probeer dus ook om gereeld vir hulle stories op band te speel.
Lees die storie “Willie gaan visvang” aan die klas voor en vra vrae om te toets of hulle geluister het. Leerlinge kan ook hierdie en ander stories vir die klas terugvertel.
Die onderwyser kan ‘n visvang-speletjie maak om leerlinge se woordeskat uit vorige modules te toets. Kies woorde wat die leerders in vorige modules moes leer en skryf hulle op karton neer. (Oopgeknipte papdose of ander kartonhouers kan baie goed vir die doel gebruik word.) Heg ‘n skuifspeld aan elke kaartjie vas. Maak nou twee of drie eenvoudige visstokkies met ‘n hoekie aan die punt. (Die hoekie kan ook ‘n skuifspeld wees wat oopgebuig is.) Die “vissies” word met die woorde na onder in ‘n houer of op die mat geplaas. Leerders kan nou in groepies van twee of drie visse vang. Indien hulle die woordjie kan lees, kan hulle dit hou. Indien nie, moet hulle dit teruggooi. Die leerder wat aan die einde die meeste visse het, wen.
Willie gaan visvang - 04 Online Chapter
Willie gaan visvang - 02 Online Chapter